ওয়েব ডেস্ক:বামেদের পাল্টা পদযাত্রায় তৃণমূল। পঁচিশ থেকে আঠাশে জানুয়ারি রাজ্যজুড়ে পথে নামছে শাসকদল। গত সাড়ে চার বছরে উন্নয়নের খতিয়ান নিয়ে ভোটারদের দরজায়
হাজির হবেন নেতাকর্মীরা। মিছিলে থাকতে পারেন মুখ্যমন্ত্রী। স্থানীয় স্তরে বসে যাওয়া নেতাকর্মীদের ঘরের বাইরে বের করে এনেছে জাঠা। বলছে বামেরা। জাঠার সাফল্যে উত্সাহিত হয়ে শিল্পের দাবিতে সিঙ্গুর থেকে শালবনি পদযাত্রাও সারা। রাজ্যের তিনশো একচল্লিশটি ব্লকেই মিছিল করার সিদ্ধান্ত নিয়েছে শাসকদল। পয়লা ফেব্রুয়ারি থেকে মাধ্যমিক শুরু হওয়ায় মাইক বাজানো যাবে না। তাই, পরীক্ষার আগেই পথে নামবেন ঘাসফুলের নেতাকর্মীরা। আইন-শৃঙ্খলার অবনতির প্রতিবাদে সুশাসনের দাবি নিয়ে পথে নামছে বিজেপিও। তেসরা ফেব্রুয়ারি থেকে বারোই ফেব্রুয়ারি রূপা গাঙ্গুলির নেতৃত্বে কামদুনি থেকে
কাকদ্বীপ মিছিল করবে তারা।